 Labadaan qabiil waa labada reer ee ugu tirada badan wadanka, waxaana ka dhexeeya xafiiltan siyaasadeed, wakhtigan ay dadweynaha labadaan bulsho ku abtirsadaa ay yihiin kuwa ugu aqoonta fiican wadanka waxaad ka dareemaysaa inay u xaglinayaa wax dad badan oo Africa ah dib u dhigay, waa arrinta qabiilka e, waxaad ka garan kartaa labadaan nin ee Kibaki iyo Raila waxay aasaas ka dhigteen hab doorashadooda qabaailaday ka dhasheen goboladay degan yihiin, waa labada gobol ee Nyanza iyo Centeral province, markaad habka loogu codbixiyey eegtana waxaad arkaysaa heerka ay marayso caadifadda qabiil ee ay huwanyihiin, xisbiga ODM wuxuu ka helay taageero gobolka Nyanza 90, xisbiga PNU-na gobolka bartamaha wuxuu ka helay codad intaas u dhigma ama ka sii badan, maxsuulka doorashada laba arimood ayaa ku hoos jirta, midi waa in dadka Kikuyada niyada jab ay u tahay, ayna ogaanayaan in wadanka Kenya lala leeyahay, mida kalena waa kala tagsanaan qabaailka wadanka oo aad moodayso inay Kenya ku bilaamanayso, taasoo hadii ay kusii wadaan qabiilka la siyaasadaynayo la ogaan doono meeshay ku furi doonaan wadanka Kenya. 